Παραλίμνιο Σερρών

Το Παραλίμνιο είναι οικισμός της περιφερειακής ενότητας Σερρών και ανήκει διοικητικά στον δήμο Εμμανουήλ Παππά.

 Διοικητικές μεταβολές 
Η κοινότητα Παραλιμνίου αποτελεί κοινότητα του νομού Σερρών. Συστάθηκε το 1927, ενώ μέχρι τότε ήταν μέρος της κοινότητας Πεντάπολης. Λειτούργησε ως κοινότητα μέχρι το 1998 οπότε και καταργήθηκε με την εφαρμογή του σχεδίου Καποδίστριας και εντάχθηκε στον Δήμο Στρυμώνα. Υπουργείο Εσωτερικών, πρόγραμμα Καποδίστριας  Σύσταση Δήμων και Κοινοτήτων του νομού Σερρών

Σήμερα, με την εφαρμογή του σχεδίου Καλλικράτης, το Παραλίμνιο αποτελεί Δημοτική Κοινότητα του Καλλικρατικού Δήμου Εμμανουήλ Παππά και ο πληθυσμός του ανέρχεται σε 435 κατοίκους , σύμφωνα με απογραφή του 2021.

 Ιστορία 
Αρχαιότητα
Λίγο βορειότερα (περίπου 500 μ.) από το σημερινό Παραλίμνιο και πλάι στην όχθη της αποξεραμένης σήμερα αρχαίας λίμνης Κερκινίτιδας (κατοπινής Αχινού) έχει διαπιστωθεί, με βάση τα όστρακα αγγείων, η θέση αρχαίας κώμης, η οποία ανήκε στην Οδομαντική και επιβίωσε - με άλλη ονομασία - ως τη βυζαντινή εποχή.Δ. Κ. Σαμσάρης, Ιστορία των Σερρών κατά την αρχαία και ρωμαϊκή εποχή , Θεσσαλονίκη 1999, σ. 157-159. Η ύπαρξή της επιβεβαιώνεται επιπλέον κι από την ανεύρεση - σ' ένα πολύ κοντινό σημείο όπου σχηματίζεται ένας κολπίσκος - ελληνιστικής επιγραφής, στην οποία αναγράφεται «κόλπος Κίμα».D. C. Samsaris, "La navigation dans l' ancien lac de Cercinitis d' après une inscription inédite trouvée dans le village actuel de Paralimnio de Serrès", Μακεδονικά 19 (1979) 422 Θεωρείται πολύ πιθανό ότι η κώμη ήταν ομώνυμη με τον κόλπο, όπως συχνά συνέβαινε στην αρχαία πρακτική ονοματοθεσιών. Το αρχαίο αυτό τοπωνύμιο («Κίμα») σχετίζεται πιθανώς με τα πελασγικά τοπωνύμια «Κιμάρα» της Κρήτης και «Κύμη» της Εύβοιας, τα οποία σήμαιναν «κόλπο» ή «λιμάνι».

Βυζαντινοί και νεότεροι χρόνοι 
Το Παραλίμνιο είναι γνωστό στη βυζαντινή εποχή ως χωριό του "Βερνάρους". Επί της τουρκοκρατίας λεγόταν Βερνάρ, ονομασία που προέρχεται από τις λέξεις βερ=δώσμου και ναρ=ρόδι. Οι κάτοικοι του Παραλιμνίου είναι Θρακιώτες, Σαρακατσάνοι και Αρβανίτες.

Επίσης στο Παραλίμνιο, "ευρισκόμενο περι την Παραλιμνίαν εις το χωρίον Βερνάρους", μνημονεύεται Μονύδριο της Αγίας Βαρβάρας σε έγγραφο του 1304 ως ευκτήριος οικος, κτήμα της Μονής Προδρόμου του Μενοικίου όρους. Στη συνέχεια και μέχρι τα μέσα του 14ου αιώνος το Μονύδριο φέρεται ως μετόχι της ιδίας μονής και φαίνεται να έχει προσόδους από καλλιεργήσιμες εκτάσεις και από αλιευτικά σκάφη.http://ws.kathimerini.g/new/index.php?option=com_content&task=view&id=80&Itemid=42

Πολιτισμός
Στο Παραλίμνιο δραστηριοποιούνται ο πολιτιστικός σύλλογος και η ποδοσφαιρική ομάδα «Απόλλων»http://www.empapas.gr/index.php?option=com_content&task=view&id=1107&Itemid=154 , ο οποίος κρατάει μία πολυετής παρουσία στην Γ' Εθνική και υπήρξε η πρώτη ερασιτεχνική ομάδα που έφτασε στους 8 του Κυπέλλου Ελλάδος , όπου ηττήθηκε από τη  Π.Α.Σ. Λαμία.

Παραπομπές

Κατηγορία:Χωριά της περιφερειακής ενότητας Σερρών
Κατηγορία:Δήμος Εμμανουήλ Παππά